اوزی اوسبورن

جان مائیکل  اوسبورن (3 دسمبر 1948ء – 22 جولائی 2025ء) برطانوی گلوکار، نغمہ نگار اور ذرائع و ابلاغ کی شخصیت تھے۔ وہ 1970ء کی دہائی میں ہیوی میٹل بینڈ  کے مرکزی گلوکار کے طور پر شہرت کی بلندیوں پر پہنچے، اسی عرصے میں انھوں نے  (تاریکی کا شہزادہ) کا لقب اختیار کیا۔

اوسبورن 1968ء میں بلیک سیبتھ کے بانی رکن بنے اور 1970ء میں بینڈ کے پہلے اسٹوڈیو البم  سے لے کر 1978ء کے البم  تک مرکزی گلوکار کے طور پر اپنی خدمات انجام دیتے رہے۔ یہ بینڈ ہیوی میٹل موسیقی کی ترقی میں نہایت اثر انگیز ثابت ہوا خاص طور پر ان کے تنقیدی طور پر سراہے گئے البم:  (1970ء)،  (1971ء) اور  (1973ء) تھے۔ 1979ء میں اوسبورن کو شراب نوشی اور دیگر منشیات کے مسائل کے باعث بینڈ سے نکال دیا گیا۔ بعد ازاں انھوں نے اپنے کامیاب تنہا موسیقی کے سفر کا آغاز 1980ء میں البم  کے ساتھ کیا اور 13 اسٹوڈیو البم جاری کیے جن میں سے ابتدائی سات البموں کو ریاستہائے متحدہ امریکا میں کثیر پلاٹینم سرٹیفیکیشن حاصل ہوئیں۔ اوسبورن نے وقتاً فوقتاً بلیک سیبتھ کے ساتھ دوبارہ شمولیت اختیار کی؛ 1997ء میں وہ دوبارہ بینڈ میں شامل ہوئے اور اس کے آخری اسٹوڈیو البم  (2013ء) کی ریکارڈنگ میں مدد کی۔ اس کے بعد وہ ایک الوداعی دورے پر روانہ ہوئے جو 2017ء میں ان کے آبائی شہر برمنگھم میں اختتام پزیر ہوا۔

اوسبورن کی مجموعی طور پر یعنی بطور تنہا فنکار اور بلیک سیبتھ کے رکن، 100 ملین سے زائد البم فروخت ہوئیں۔ 2006ء میں انھیں بلیک سیبتھ کے رکن کی حیثیت سے راک اینڈ رول ہال آف فیم میں شامل کیا گیا اور 2024ء میں انھیں ایک تنہا فنکار کے طور پر بھی اس اعزاز سے نوازا گیا۔ وہ 2005ء میں تنہا اور بلیک سبتھ کے ساتھ برطانیہ کے میوزک ہال آف فیم میں بھی شامل کیے گئے۔ انھیں ہالی ووڈ واک آف فیم اور برمنگھم واک آف اسٹارز میں ستاروں سے نوازا گیا۔ 2014ء کے ایم ٹی وی یورپ میوزک ایوارڈز میں انھیں  دیا گیا اور 2015ء میں برٹش اکیڈمی آف سونگ رائٹرز، کمپوزرز اینڈ آتھرز نے انھیں  برائے عمر بھر کی خدمات عطا کیا۔

2000ء کی دہائی کے اوائل میں اوسبورن ایک ریئلٹی ٹی وی اسٹار کے طور پر اُبھرے اور انھوں نے اپنی بیوی اور منیجر شیرون اور دو بچوں کیلی اور جیک کے ساتھ ایم ٹی وی کے ریئلٹی شو  میں شرکت کی۔ بعد ازاں انھوں نے ٹی وی سیریز  میں جیک اور کیلی کے ساتھ اور  میں اپنی بیوی شیرون اور بیٹے جیک کے ساتھ کام کیا۔

5 جولائی 2025ء کو اوسبورن نے  کنسرٹ ایونٹ میں اپنی آخری براہ راست پرفارمنس دی جب کہ وہ صحت کے جاری مسائل سے دوچار تھے۔ انھوں نے سال کے آغاز میں اعلان کیا تھا کہ یہ ان کی آخری لائیو پرفارمنس ہوگی اگرچہ وہ ریکارڈنگ کا سلسلہ جاری رکھنے کا ارادہ رکھتے تھے۔ وہ سترہ دن بعد وفات پا گئے۔

 حوالہ جات 

زمرہ:امریکی ریئلٹی ٹیلی ویژن سیریز کے شرکا
زمرہ:انگریز آپ بیتی نگار
زمرہ:انگریز معذور افراد
زمرہ:ایپک ریکارڈز کے فنکار
زمرہ:حالیہ وفیات
زمرہ:گریمی ایوارڈ فاتحین
زمرہ:ہڈن ہلز، کیلیفورنیا کی شخصیات
زمرہ:1948ء کی پیدائشیں
زمرہ:2025ء کی وفیات